佛利民等嘅學者攞咗好多古典經濟學上嘅原則，並且將呢啲原則現代化。舉個簡單嘅例子說明，佛利民1970年嗰時喺紐約時報寫咗篇專欄，當中指出企業嘅社會責任係「運用手頭上嘅資源，喺唔呃人嘅情況同埋公開嘅競爭之下，將自己嘅利潤最大化」－用咗企業社會責任呢個現代嘅概念，但又好似古典經濟學噉，主張個人嘅利己行為對社會整體嘅福祉有利。